# Vedānta-sūtra

(Divisions of adhikaraṇas are not the same in all editions.)

# prathamo’dhyāyaḥ

## prathamaḥ pādaḥ

**1. jijñāsādhikaraṇam**

athāto brahma-jijñāsā [Vs 1.1.1]

**2. janmādy-adhikaraṇam**

janmādy asya yataḥ [Vs 1.1.2]

**3. śāstra-yonitvādhikaraṇam**

śāstra-yonitvāt [Vs 1.1.3]

**4. samanvayādhikaraṇam**

tat tu samanvayād [Vs 1.1.4]

**5. īkṣatyadhikaraṇam**

īkṣater nāśabdam [Vs. 1.1.5]

gauṇaś cen nātma-śabdāt [Vs. 1.1.6]

tan-niṣṭhasya mokṣopadeśāt [Vs. 1.1.7]

heyatva-vacanāc ca [Vs. 1.1.8]

svāpyayāt [Vs. 1.1.9]

gati-sāmānyāt [Vs. 1.1.10]

śrutatvāc ca [Vs. 1.1.11]

**6. ānandamayādhikaraṇam**

ānanda-mayo’bhyāsād [Vs 1.1.12]

vikâra-śabdān neti cen, na prācuryāt [Vs. 1.1.14]

māntra-varṇikam eva ca gīyate [Vs. 1.1.15]

netaro’nupapatteḥ [Vs. 1.1.16]

bheda-vyapadeśāt [Vs. 1.1.17]

kāmāc ca nānumānāpekṣā [Vs. 1.1.18]

asminn asya ca tad-yogaṁ ca śāsti [Vs. 1.1.19]

**7. antar-adhikaraṇam**

antas tad-dharmopadeśāt [Vs. 1.1.20]

bheda-vyapadeśāc cānyaḥ [Vs. 1.1.21]

**8. ākāśādhikaraṇam**

ākāśas tal-liṅgāt [Vs. 1.1.22]

**9. prāṇādhikaraṇam**

ataeva prāṇaḥ [Vs. 1.1.23]

**10. jyotiścaraṇādhikaraṇam**

jyotiś caraṇābhidhānāt [Vs. 1.1.24]

chando’bhidānān neti cen, na tathā ceto’rpaṇa nigadāt tathā hi darśanam [Vs. 1.1.25]

bhūtādi-pāda-vyapadeśopapatteś caivam [Vs. 1.1.26]

upadeśa-bhedān neti cen, nobhayasminn apy avirodhāt [Vs. 1.1.27]

**11. indra-pratardanādhikaraṇam**

prāṇas tathānugamāt [Vs. 1.1.28]

na vaktur ātmopadeśād iti ced adhyātma-sambandha-bhūmā hy asmin [Vs. 1.1.29]

śāstra-dṛṣṭyā tūpadeśo vāma-devavat [Vs 1.1.30]

jīva-mukhya-prāṇa-liṅgān neti cen, nopāsātraivdhyād āśratatvād iha tad-yogāt [Vs. 1.1.31]

## dvitīyaḥ pādaḥ

**1. sarvatra-prasiddhādhikaraṇam**

sarvatra-prasiddhopadeśāt [Vs 1.2.1]

vivakṣita-guṇopapatteś ca [Vs 1.2.2]

anupapattes tu na śārīraḥ [Vs 1.2.3]

karma-kartṛtva-vyapadeśāc ca [Vs 1.2.4]

śabda-viśeṣāt [Vs 1.2.5]

smṛteś ca [Vs 1.2.6]

vyomavac ca [Vs 1.2.7]

sambhoga-prāptir iti cen, na vaiśeṣyāt [Vs 1.2.8]

**2. attādhikaraṇam**

attācarācara-grahaṇāt [Vs 1.2.9]

prakaraṇāc ca [Vs 1.2.10]

**3. guhādhikaraṇam**

guhāṁ praviṣṭāv ātmānau hi tad-darśanāt [Vs 1.2.11]

viśeṣaṇāc ca [Vs 1.2.12]

**4. antarādhikaraṇam**

antara upapatteḥ [Vs 1.2.13]

sthānādi-vyapadeśāc ca [Vs 1.2.14]

sukha-viśiṣṭābhidhānād eva ca [Vs 1.2.15]

śrutopaniṣatka-gaty-abhidhānāc ca [Vs 1.2.16]

anavasthiter asambhāvāc ca netaraḥ [Vs 1.2.17]

**5. antaryāmy-adhikaraṇam**

antaryāmy-adhidaivādiṣu tad-dharma-vyapadeśāt [Vs 1.2.18]

na ca smārtam atad-dharmābhilāpāt [Vs 1.2.19]

śārīraś cobhaye’pi hi bhedenaivnam adhīyate [Vs 1.2.20]

**6. adṛśyādhikaraṇam**

adṛśyatvādi-guṇako dharmokteḥ [Vs 1.2.21]

viśeṣeṇa bheda-vyapadeśāc ca netarau [Vs 1.2.22]

rūpopanyāsāc ca [Vs 1.2.23]

prakaraṇāc ca [Vs 1.2.24]

**7. vaiśvānarādhikaraṇam**

vaiśvānara-sādhāraṇa-śabda-viśeṣāt [Vs 1.2.25]

smaryamāṇam anumānaṁ syād iti [Vs 1.2.26]

śabdādibhyo’ntaḥpratiṣṭhānāc ca neti cen na, tathādṛṣṭy-upadeśāsambhavāt, puruṣa-vidham apii cainam adhīyate [Vs 1.2.27]

ataeva na devatā bhūtaṁ ca [Vs 1.2.28]

sākṣād apy avirodhaṁ jaiminiḥ [Vs 1.2.29]

abhivyakter ity āśmarathyaḥ [Vs 1.2.30]

anusmṛter iti bādariḥ [Vs 1.2.31]

sampatter iti jaimins tathā hi darśayati [Vs 1.2.32]

āmananti cainam asmin [Vs 1.2.33]

## tṛtīyaḥ pādaḥ

**1. dyu-bhv-ādy-adhikaraṇam**

dyu-bhv-ādy-āyatanaṁ sva-śabdāt [Vs 1.3.1]

muktopasṛpya-vyapadeśāt [Vs 1.3.2]

nānumānam atac-chabdāt [Vs 1.3.3]

prāṇa-bhṛc ca [Vs 1.3.4]

bheda-vyapadeśāc ca [Vs. 1.3.5]

prakaraṇāt [Vs 1.3.6]

sthity-adanābhyāṁ ca [Vs 1.3.7]

**2. bhūmādhikaraṇam**

bhūmā samprasādād adhyupadeśāt [Vs 1.3.8]

dharmopapatteś ca [Vs 1.3.9]

**3. akṣarādhikaraṇam**

akṣaram ambarānta-dhṛteḥ [Vs 1.3.10]

sā ca praśāsanāt [Vs 1.3.11]

anya-bhāva-vyāvṛtteś ca [Vs 1.3.12]

**4. īkṣati-karmādhikaraṇam**

īkṣati karma-vyapadeśāt saḥ [Vs 1.3.13]

**5. daharādhikaraṇam**

dahara uttarebhyaḥ [Vs 1.3.14]

gati-śabdābhyāṁ tathā dṛṣṭaṁ liṅgaṁ ca [Vs 1.3.15]

dhṛteś ca mahimno’syāsminn upalabdheḥ [Vs 1.3.16]

prasiddheś ca [Vs 1.3.17]

itara-parāmarśāt sa iti cen nāsambhavāt [Vs 1.3.18]

uttarāc ced āvirbhāva-svarūpas tu [Vs 1.3.19]

anyārthaś ca parāmarśaḥ [Vs 1.3.20]

alpa-śruter iti cet tad uktam [Vs 1.3.21]

anukṛtes tasya ca [Vs 1.3.22]

api smaryate [Vs 1.3.23]

**6. pramitādhikaraṇam**

śabdād eva pramiteḥ [Vs 1.3.24]

hṛdy apekṣayā tu manuṣyādhikāratvāt [Vs 1.3.25]

**7. devatādhikaraṇam**

tad-upary api bādarāyaṇaḥ sambhavāt [Vs 1.3.26]

virodha-karmaṇīti cen nāneka-pratipatter darśanāt [Vs 1.3.27]

śabda iti cen nātaḥ prabhāvāt pratyakṣānumānābhyām [Vs 1.3.28]

ataeva ca nityatvam [Vs 1.3.29]

samāna-nāma-rūpatvāc cāvṛttāv apy avirodho darśanāt smṛteś ca [Vs 1.3.30]

madhyādiṣv asambhavād anadhikāraṁ jaiminiḥ [Vs 1.3.31]

jyotiṣi bhāvāc ca [Vs 1.3.32]

**8. bhāvādhikaraṇam**

bhāvaṁ tu bādarāyaṇo’sti hi [Vs 1.3.33]

**9. apaśūdrādhikaraṇam**

śugasya tad-anādara-śravaṇāt tadādravaṇāt sūcyate hi [Vs 1.3.34]

kṣatriyatvāvagateś cottaratra caitrarathena liṅgāt [Vs 1.3.35]

saṁskāra-parāmarśāt tad-abhāvābhilāpāc ca [Vs 1.3.36]

tad-abhāva-nirdhāraṇe ca pravṛtteḥ [Vs 1.3.37]

śravaṇādhyayanārtha-pratiṣedhāt smṛteś ca [Vs 1.3.38]

**10. kampanādhikaraṇam**

kampanāt [Vs 1.3.39]

jyotir-darśanāt [Vs 1.3.40]

**11. arthāntarādhikaraṇam**

ākāśo’rthāntaratvādi-vyapadeśāt [Vs 1.3.41]

suṣupty-utkrāntyor bhedena [Vs 1.3.42]

paty-ādi-śabdebhyaḥ [Vs 1.3.43]

## caturthaḥ pādaḥ

**1. ānumānikādhikaraṇam**

ānumānikam apy ekeṣām iti cen na śarīra-rūpa-kavi-nyasta-gṛhīter darśayati ca [Vs 1.4.1]

sūkṣmaṁ tu tad-arhatvāt [Vs 1.4.2]

tad-adhīnatvād arthavat [Vs 1.4.3]

jñeyatvāvacanāc ca [Vs 1.4.4]

vadantīti cen na prājño hi prakaraṇāt [Vs 1.4.5]

trayāṇām eva caivam upanyāsaḥ praśnaś ca [Vs 1.4.6]

mahadvac ca [Vs 1.4.7]

**2. camasādhikaraṇam**

camasavad aviśeṣāt [Vs 1.4.8]

jyoti-rūpa-kramātu tathā hy adhīyata eke [Vs 1.4.9]

kalpanopadeśāc ca madhv-ādivad avirodhaḥ [Vs 1.4.10]

na saṅkhopasaṅgrahād api nānābhāvād atirekāc ca [Vs 1.4.11]

prāṇādayo vākya-śeṣāt [Vs 1.4.12]

jyotiṣaikeṣām asaty anne [Vs 1.4.13]

**3. kāraṇatvādhikaraṇam**

kāraṇatvena cākāśādiṣu yathāvyapadiṣṭokteḥ [Vs 1.4.14]

samākarṣāt [Vs. 1.4.15]

**4. jagad-vācitvādhikaraṇam**

jagad-vācitvāt [Vs. 1.4.16]

jīva-mukhya-prāṇa-liṅgān neti cet tad vyākhyātam [Vs. 1.4.17]

anyārthas tu jaiminiḥ praśna-vyākhyānābhyām api caivam eke [Vs. 1.4.18]

**5. vākyānvayādhikaraṇam**

vākyānvayāt [Vs. 1.4.19]

pratijñā-siddher liṅgam āśmarathaḥ [Vs. 1.4.20]

utkramiṣyata evambhāvād ity auḍulomiḥ [Vs. 1.4.21]

avasthiter iti kāśakṛtsnaḥ [Vs. 1.4.22]

**6. prakṛty-adhikaraṇam**

prakṛtiś ca pratīkṣādṛṣṭāntānurodhāt [Vs. 1.4.23]

abhidhyopadeśāc ca [Vs. 1.4.24]

sākṣāc cobhayāmnātāt [Vs. 1.4.25]

ātma-kṛte pariṇāmāt [Vs. 1.4.26]

yoniś ca hi gīyate [Vs. 1.4.27]

**7. sarva-vyākyātādhikaraṇam**

etena sarve vyākhyātā vyākhyātāḥ [Vs. 1.4.28]

# dvitīyo’dhyāyaḥ

## prathamaḥ pādaḥ

**1. smṛty-adhikaraṇam**

smṛty-anavakāśa-doṣa-prasaṅga iti cen nānya-smṛty-avakāśa-doṣa-prasaṅgāt [Vs. 2.1.1]

itareṣāṁ cānupalabdheḥ [Vs. 2.1.2]

**2. yoga-pratyuktyādhikaraṇam**

etena yogaḥ pratyuktaḥ [Vs. 2.1.3]

**3. vilakṣaṇatvādhikaraṇam**

na vilakṣaṇatvād asya tathātvaṁ ca śabdāt [Vs. 2.1.4]

abhimāni-vyapadeśas tu viśeṣānugatibhyām [Vs. 2.1.5]

dṛśyate tu [Vs. 2.1.6]

asad iti cen na pratiṣedha-mātratvāt [Vs. 2.1.7]

apītau tadvat prasaṅgād asamañjasam [Vs. 2.1.8]

na tu dṛṣṭānta-bhāvāt [Vs. 2.1.9]

sva-pakṣe doṣāc ca [Vs. 2.1.10]

tarkāpratiṣṭhānād apy anyathānumeyam iti ced evam apy anirmokṣa-prasaṅgaḥ [Vs 2.1.11]

**4. śiṣṭāparigrahādhikaraṇam**

etena śiṣṭā parigrahā api vyākhyātā [Vs. 2.1.12]

bhoktr-āpatter avibhāgś cet syāl lokavat [Vs. 2.1.13]

**5. ārambhaṇādhikaraṇam**

tad ananyatvam ārambhaṇa-śabdādibhyaḥ [Vs 2.1.14]

bhāve copalabdhe [Vs. 2.1.15]

satvāc cāvarasya [Vs. 2.1.16]

asad vyapadeśān neti cen na, dharmāntareṇa vākya-śeṣāt [Vs. 2.1.17]

yukteḥ śabdāntarāc ca [Vs. 2.1.18]

paṭavac ca [Vs. 2.1.19]

yathā ca prāṇādiḥ [Vs. 2.1.20]

**6. itara-vyapadeśādhikaraṇam**

itara-vyapadeśād dhitākaraṇādi-doṣa-prasaktiḥ [Vs. 2.1.21]

**7. adhikādhikaraṇam**

adhikaṁ tu bheda-nirdeśāt [Vs. 2.1.22]

aśmādivac ca tad-anupapattiḥ [Vs. 2.1.23]

upasaṁhāra-darśanān neti cen na kṣīravad dhi [Vs. 2.1.24]

devādivad iti loke [Vs. 2.1.25]

kṛtsna-prasaktir niravayava-śabda-vyākopo vā [Vs. 2.1.26]

**8. śabda-mūlādhikaraṇam**

śrutes tu śabda-mūlatvāt [Vs 2.1.27]

ātmani caivaṁ vicitrāś ca hi [Vs. 2.1.28]

sva-pakṣe doṣāc ca [Vs. 2.1.29]

**9. sarvopetādhikaraṇam**

sarvopetā ca tad-darśanāt [Vs. 2.1.30]

**10. vikaraṇatvādhikaraṇam**

vikaraṇatvān neti cet tad uktam [Vs 2.1.31]

na prayojanavatvāt [Vs. 2.1.32]

**11. līlā-kaivalādhikaraṇam**

lokavat tu līlā-kaivalyam [Vs 2.1.33]

**12. vaiṣamya-nairghṛṇyādhikaraṇam**

vaiṣamya-nairghṛṇye na sāpekṣatvāt tathā hi darśayati [Vs 2.1.34]

**13. na karmāvibhāgādhikaraṇam**

na karmāvibhāgād iti cen nānāditvāt [Vs 2.1.35]

**14. bhakta-pakṣa-pātādhikaraṇam**

upapadyate cābhyupalabhyate ca [Vs 2.1.36]

**15. sarva-dharmopapatty-adhikaraṇam**

sarva-dharmopapatteś ca [Vs 2.1.37]

## dvitīyaḥ pādaḥ

**1. racanānupapatty-adhikaraṇam**

racanānupapatteś ca nānumānam [Vs. 2.2.1]

pravṛtteś ca [Vs. 2.2.2]

payo’mbuvac cet tatrāpi [Vs. 2.2.3]

vyatirekānavasthiteś cānapekṣatvāt [Vs. 2.2.4]

anyatrābhāvāc ca na tṛṇādivat [Vs. 2.2.5]

abhyupagame’py arthābhāvāt [Vs. 2.2.6]

puruṣāśmavad iti cet tathāpi [Vs. 2.2.7]

aṅgitvānupapatteś ca [Vs. 2.2.8]

anyathānumitau ca jña-śakti-viyogāt [Vs. 2.2.9]

vipratiṣedhāc cāsamañjasam [Vs. 2.2.10]

**2. mahad-dīrghādhikaraṇam**

mahad dīrghavad vā hrasva-parimaṇḍalābhyām [Vs. 2.2.11]

ubhayathāpi na karmātas tad-abhāvaḥ [Vs. 2.2.12]

samavāyābhyupagamāc ca sāmyād anavasthiteḥ [Vs. 2.2.13]

nityam eva ca bhāvāt [Vs. 2.2.14]

rūpādimatvāc ca viparyayo darśanāt [Vs. 2.2.15]

ubhayathā ca doṣāt [Vs. 2.2.16]

aparigrahāc cātyantam anapekṣā [Vs. 2.2.17]

**3. samudāyādhikaraṇam**

samudāya ubhaya-hetuke’pi tad-aprāptiḥ [Vs. 2.2.18]

itaretara-pratyayatvād iti cen notpatt-mātra-nimittatvāt [Vs. 2.2.19]

uttarotpāde ca pūrva-nirodhāt [Vs. 2.2.20]

asati pratijñoparodho yaugapadyam anyathā [Vs. 2.2.21]

pratisaṅkhyāpratisaṅkhyā-nirodhā prāptir avicchedāt [Vs. 2.2.22]

ubhayathā ca doṣāt [Vs. 2.2.23]

ākāśe cāviśeṣāt [Vs. 2.2.24]

anusmṛteś ca [Vs. 2.2.25]

nāsato’dṛṣṭatvāt [Vs. 2.2.26]

udāsīnānām api caivaṁ siddhiḥ [Vs. 2.2.27]

**4. abhāvādhikaraṇam**

nābhāva upalabdheḥ [Vs. 2.2.28]

vaidharmyāc ca na svapnādivad [Vs. 2.2.29]

na bhāvo’nupalabdhe [Vs. 2.2.30]

kṣaṇikatvāc ca [Vs. 2.2.31]

**5. sarvathānupapatty-adhikaraṇam**

sarvathānupapatteś ca [Vs. 2.2.32]

**6. ekasminn asambhavādhikaraṇam**

naikasminn asambhavāt [Vs. 2.2.33]

evaṁ cātmākārtsnyam [Vs. 2.2.34]

na ca paryāyād apy avirodho vikārādibhyaḥ [Vs. 2.2.35]

antyāvasthiteś cobhaya-nityatvād aviśeṣāt [Vs. 2.2.36]

**7. paty-adhikaraṇam**

patyur asāmañjasyāt [Vs. 2.2.37]

sambandhānupapatteś ca [Vs. 2.2.38]

adhiṣṭhānānupapatteś ca [Vs. 2.2.39]

karaṇavac cen na bhogādibhyaḥ [Vs. 2.2.40]

antavatvam asarvajñatā vā [Vs. 2.2.41]

**8. utpatty-asambhavādhikaraṇam**

utpatty-asambhavāt [Vs. 2.2.42]

na ca kartuḥ karaṇam [Vs. 2.2.43]

vijñānādi bhāve vā tad-apratiṣedhaḥ [Vs. 2.2.44]

vipratiṣedhāc ca [Vs. 2.2.45]

## tṛtīyaḥ pādaḥ

**1. viyad-adhikaraṇam**

na viyad aśruteḥ [Vs. 2.3.1]

**2. viyad-utpatty-adhikaraṇam**

asti tu [Vs. 2.3.2]

gauṇya-sambhavāc chabdāc ca [Vs. 2.3.3]

syāc caikasya brahma-śabdavat [Vs. 2.3.4]

**3. pratijñā-hāny-adhikaraṇam**

pratijñā-hānir avyatirekāc chabdebhyaḥ [Vs. 2.3.5]

yāvad-vikāraṁ tu vibhāgo lokavat [Vs 2.3.6]

**4. mātariśvādhikaraṇam**

etena mātariśvā vyākhyātaḥ [Vs. 2.3.7]

**5. asambhavādhikaraṇam**

asambhavas tu sato’nupapatteḥ [Vs. 2.3.8]

**6. tejo’dhikaraṇam**

tejo’tas tathā hy āha [Vs. 2.3.9]

**7. ab-adhikaraṇam**

āpaḥ [Vs. 2.3.10]

**8. pṛthivy-adhikaraṇam**

pṛthivy-adhikāra-rūpa-śabdāntarebhyaḥ [Vs. 2.3.11]

**9. tad-abhidhyānādhikaraṇam**

tad-abhidhyānād eva tu tal-liṅgāt saḥ [Vs. 2.3.12]

viparyayeṇa tu kramo’ta upapadyate ca [Vs. 2.3.13]

antarā vijñāna-manasī krameṇa tal-liṅgād iti cen nāviśeṣāt [Vs. 2.3.14]

**10. carācara-vyapāśrayādhikaraṇam**

carācara-vyapāśrayas tu syāt tad-vyapadeśo’bhāktas tad-bhāva-bhāvitatvāt [Vs. 2.3.15]

**11. ātmādhikaraṇam**

nātmāśruter nityatvāc ca tābhyaḥ [Vs. 2.3.16]

**12. jñādhikaraṇam**

jño’ta eva [Vs. 2.3.17]

**13. utkrānti-gaty-adhikaraṇam**

utkrānti-gaty-āgatīnām [Vs. 2.3.18]

svātmanā cottarayoḥ [Vs. 2.3.19]

nāṇur atac chruter iti cen netarādhikārāt [Vs. 2.3.20]

sva-śabdonmānābhyāṁ ca [Vs. 2.3.21]

avirodhaś candanavat [Vs. 2.3.22]

avasthiti-vaiśeṣyād iti cen nābhyupagamāt hṛdi hi [Vs. 2.3.23]

guṇād vā ālokavat [Vs. 2.3.24]

vyatireko gandhavat tathā hi darśayati [Vs. 2.3.25]

**14. pṛthag-upadeśādhikaraṇam**

pṛthag upadeśāt [Vs. 2.3.26]

tad-guṇa-sāratvāt tad-vyapadeśa-prājñavat [Vs. 2.3.27]

yāvad ātmābhāvitvāc ca na doṣas tad-darśanāt [Vs. 2.3.28]

puṁstvādivat tv asya sato’bhivyakti-yogāt [Vs. 2.3.29]

**15. nityopalabdhi-prasaṅgādhikaraṇam**

nityopalabdhy-anupalabdhi-prasaṅgo’nyatara-niyamo vānyathā [Vs. 2.3.30]

**16. kartr-adhikaraṇam**

kartā śāstrārthavatvāt [Vs. 2.3.31]

vihāropadeśāt [Vs. 2.3.32]

upādānāt [Vs. 2.3.33]

vyapadeśāc cakriyāyāṁ na cen nirdeśa-viparyayaḥ [Vs. 2.3.34]

upalabdhivad aniyamaḥ [Vs. 2.3.35]

śakti-viparyayāt [Vs. 2.3.36]

samādhy-abhāvāc ca [Vs. 2.3.37]

yathā ca takṣobhayathā [Vs. 2.3.38]

parāt tu tac chruteḥ [Vs. 2.3.39]

kṛta-prayatnāpekṣas tu vihita-pratiṣiddhāvaiyarthyādibhyaḥ [Vs. 2.3.40]

**17. aṁśādhikaraṇam**

aṁśo nānā-vyapadeśād anyathā cāpi dāsa-kitavāditvam adhīyata eke [Vs. 2.3.41]

mantra-varṇāt [Vs. 2.3.42]

api smaryate [Vs. 2.3.43]

**18. matsyādy-adhikaraṇam**

prakāśādivan naivaṁ paraḥ [Vs. 2.3.44]

smaranti ca [Vs. 2.3.45]

anujñāparihārau deha-sambandhāt jyotir-ādivat [Vs. 2.3.46]

asantateś cāvyatikaraḥ [Vs. 2.3.47]

ābhāsa eva ca [Vs. 2.3.48]

**19. adṛṣṭāniyamādhikaraṇam**

adṛṣṭāniyamāt [Vs. 2.3.49]

abhisandhyādiṣv api caivam [Vs. 2.3.50]

pradeśād iti cen nāntarbhāvāt [Vs. 2.3.51]

## caturthaḥ pādaḥ

**1. prāṇotpatty-adhikaraṇam**

tathā prāṇāḥ [Vs. 2.4.1]

gauṇy-asambhavāt [Vs. 2.4.2]

tat prāk śruteś ca [Vs. 2.4.3]

tat pūrvakatvād vācaḥ [Vs. 2.4.4]

sapta-gater viśeṣitatvāc ca [Vs. 2.4.5]

**2. hastādayādhikaraṇam**

hastādayas tu sthite’to naivam [Vs. 2.4.6]

**3. prāṇāṇutvādhikaraṇam**

aṇavaś ca [Vs. 2.4.7]

**4. prāṇa-śreṣṭhādhikaraṇam**

śreṣṭhaś ca [Vs. 2.4.8]

**5. vāyu-kriyādhikaraṇam**

na vāyu-kriye pṛthag-upadeśāt [Vs. 2.4.9]

**6. jīvopakaraṇatvādhikaraṇam**

cakṣur-ādivat tu tat saha śiṣṭy-ādibhyaḥ [Vs. 2.4.10]

akaraṇatvāc ca na doṣas tathā hi darśayati [Vs. 2.4.11]

**7. pañca-vṛtty-adhikaraṇam**

pañca-vṛttir manovad vyapadiśyate [Vs. 2.4.12]

**8. śreṣṭhāṇutvādhikaraṇam**

aṇuś ca [Vs. 2.4.13]

**9. jyotir-ādy-adhikaraṇam**

jyotir-ādy-adhiṣṭhānaṁ tu tad-āmananāt [Vs. 2.4.14]

prāṇavatā śabdāt [Vs. 2.4.15]

tasya ca nityatvāt [Vs. 2.4.16]

**10. indriyādhikaraṇam**

ta indriyāṇi tad-vyapadeśād anyatra śreṣṭhāt [Vs. 2.4.17]

bheda-śruteḥ [Vs. 2.4.18]

vailakṣaṇyāc ca [Vs. 2.4.19]

**11. saṁjñā-mūrti-kḷpty-adhikaraṇam**

saṁjñā-mūrti-kḷptis tu trivṛt kurvata upadeśāt [Vs. 2.4.20]

māṁsādi-bhaumaṁ yathā-śabdam itarayoś ca [Vs. 2.4.21]

vaiśeṣyāt tu tad-vādas tad-vādaḥ [Vs. 2.4.22]

# tṛtīyo’dhyāyaḥ

## prathamaḥ pādaḥ

**1. tad-anantara-pratipatty-dhikaraṇam**

tad-anantara-pratipattau raṁhati sampariṣvaktaḥ praśna-nirūpaṇābhyām [Vs. 3.1.1]

try-atmakatvāt tu bhūyastvāt [Vs. 3.1.2]

prāṇa-gateś ca [Vs. 3.1.3]

agny-ādi-gati-śruter iti cen na bhāktatvāt [Vs. 3.1.4]

prathame’śravaṇād iti cen na tā eva hy upapatteḥ [Vs. 3.1.5]

aśrutatvād iti cen na iṣṭādi-kāriṇāṁ pratīteḥ [Vs. 3.1.6]

bhāktaṁ vānātmavittvāt tathā hi darśayati [Vs. 3.1.7]

**2. kṛtātyayādhikaraṇam**

kṛtātyaye’nuśayavān dṛṣṭa-smṛtibhyām [Vs. 3.1.8]

yathetam anevaṁ ca [Vs. 3.1.9]

caraṇād iti cen na tad-upalakṣaṇārtheti kārṣṇājiniḥ [Vs. 3.1.10]

ānarthakyam iti cen na tad-apekṣatvāt [Vs. 3.1.11]

sukṛta-duṣkṛte eveti tu bādariḥ [Vs. 3.1.12]

aniṣṭādi-kāriṇām api ca śrutam [Vs. 3.1.13]

**3. saṁyamanādhikaraṇam**

saṁyamane tv anubhūyetareṣām ārohāvarohau tad-gati-darśanāt [Vs. 3.1.14]

smaranti ca [Vs. 3.1.15]

api sapta [Vs. 3.1.16]

tatrāpi ca tad-vyāpārād avirodhaḥ [Vs. 3.1.17]

vidyā karmaṇor iti tu prakṛtatvāt [Vs. 3.1.18]

na tṛtīye tathopalabdheḥ [Vs. 3.1.19]

smaryate’pi ca loke [Vs. 3.1.20]

darśanāc ca [Vs. 3.1.21]

tṛtīya-śabdāvarodhaḥ saṁśokajasya [Vs. 3.1.22]

**4. tat-svābhāvyāpatty-adhikaraṇam**

tat-svābhāvyāpattir upapatteḥ [Vs. 3.1.23]

**5. nāticireṇādhikaraṇam**

nāticireṇa viśeṣāt [Vs. 3.1.24]

**6. anyādhiṣṭhitādhikaraṇam**

anyādhiṣṭhite pūrvavad abhilāṣāt [Vs. 3.1.25]

aśuddham iti cen na śabdāt [Vs. 3.1.26]

retaḥ sig-yogo’tha [Vs. 3.1.27]

yoneḥ śarīram [Vs. 3.1.28]

## dvitīyaḥ pādaḥ

**1. sandhy-adhikaraṇam**

sandhye sṛṣṭir āha hi [Vs. 3.2.1]

nirmātāraṁ caike putrādayaś ca [Vs. 3.2.2]

māyā-mātraṁ tu kārtsnyenānabhivyakta-svarūpatvāt [Vs 3.2.3]

**2. svapnādhikaraṇam**

sūcakaś ca hi śruter ācakṣate ca tadvidaḥ [Vs. 3.2.4]

parābhidhyānāt tu tirohitaṁ tato hy asya bandha-viparyayau [Vs. 3.2.5]

**3. deha-yogādhikaraṇam**

deha-yogād vā so’pi [Vs. 3.2.6]

**4. tad-abhāvādhikaraṇam**

tad-abhāvo nāḍīṣu tac chruter ātmani ca [Vs. 3.2.7]

ataḥ prabodho’smāt [Vs. 3.2.8]

**5. karmānusmṛti-śabda-vidhy-adhikaraṇam**

sa eva tu karmānusmṛti-śabda-vidhibhyaḥ [Vs. 3.2.9]

**6. mugdhādhikaraṇam**

mugdhe’rdha-sampattiḥ pariśeṣāt [Vs. 3.2.10]

**7. ubhaya-liṅgādhikaraṇam**

na sthānato’pi parasyobhaya-liṅgaṁ sarvatra hi [Vs. 3.2.11]

na bhedād iti cen na pratyekam atad-vacanād [Vs. 3.2.12]

api caivam ekam [Vs. 3.2.13]

**8. arūpavad-adhikaraṇam**

arūpavad eva hi tat-pradhānatvāt [Vs. 3.2.14]

prakāśavac cāvaiyarthyāt [Vs. 3.2.15]

āha ca tan-mātram [Vs. 3.2.16]

darśayati cātho api smaryate [Vs. 3.2.17]

**9. upamādhikaraṇam**

ataeva copamā sūryakādivat [Vs. 3.2.18]

ambuvad agrahaṇāt tu na tathātvam [Vs 3.2.19]

vṛddhi-hrāsa-bhāktvam antrabhāvād ubhaya-sāmañjasyād evam [Vs 3.2.20]

darśanāc ca [Vs. 3.2.21]

prakṛtaitāvattvaṁ hi pratiṣedhati tato bravīti ca bhūyaḥ [Vs 3.2.22]

**10. avyaktādhikaraṇam**

tad avyaktam āha hi [Vs 3.2.23]

**11. saṁrodhanādhikaraṇam**

api saṁrodhane pratyakṣānumānābhyām [Vs 3.2.24]

prakāśādivac cāvaiśeṣyaṁ prakāśaś ca karmaṇy abhyāsāt [Vs 3.2.25]

ato’nantena tathā hi liṅgam [Vs 3.2.26]

**12. ahikuṇḍalādhikaraṇam**

ubhaya-vyapadeśāttvahi-kuṇḍalavat [Vs 3.2.27]

prakāśāśrayavad vā tejastvāt [Vs 3.2.28]

pūrvavad vā [Vs 3.2.29]

pratiṣedhāc ca [Vs 3.2.30]

**13. parādhikaraṇam**

param ataḥ setūn māna-sambandha-bheda-vyapadeśebhyaḥ [Vs 3.2.31]

sāmānyāt tu [Vs 3.2.32]

buddhy-arthaḥ pādavat [Vs 3.2.33]

**14. sthāna-viśeṣādhikaraṇam**

sthāna-viśeṣāt prakāśādivat [Vs 3.2.34]

upapatteś ca [Vs 3.2.35]

**15. anya-pratiṣedhādhikaraṇam**

tathānya-pratiṣedhāt [Vs 3.2.36]

**16. sarva-gatatvādhikaraṇam**

anena sarva-gatatvam āyāma-śabdādibhyaḥ [Vs 3.2.37]

**17. phalādhikaraṇam**

phalam ata upapatteḥ [Vs. 3.2.38]

śrutatvāc ca [Vs. 3.2.39]

dharmaṁ jaiminir ata eva [Vs 3.2.40]

pūrvaṁ tu bādarāyaṇo hetu-vyapadeśāt [Vs 3.2.41]

## tṛtīyaḥ pādaḥ

**1. sarva-vedānta-pratyayādhikaraṇam**

sarva-vedānta-pratyayaṁ codādy-aviśeṣāt [Vs. 3.3.1]

bhedān neti ced ekasyām api [Vs. 3.3.2]

svādhyāyasya tathātvena hi samācāre’dhikārāc ca sarvavac ca tan-niyamaḥ [Vs. 3.3.3]

darśayati ca [Vs. 3.3.4]

**2. upasaṁhārādhikaraṇam**

upasaṁhāro’rthābhedād vidhi-śeṣavat samāne ca [Vs. 3.3.5]

anyathātvaṁ śabdād iti cen nāviśeṣāt [Vs. 3.3.6]

**3. prakaraṇa-bhedādhikaraṇam**

na vā prakaraṇa-bhedāt parovarīyastvādivat [Vs. 3.3.7]

**4. saṁjñāto’dhikaraṇam**

saṁjñātaś cet, tad uktam, asti tu tad api [Vs. 3.3.8]

vyāpteś ca samañjasam [Vs. 3.3.9]

**5. sarvābhedādhikaraṇam**

sarvābhedād anyatreme [Vs. 3.3.10]

**6. ānandādy-adhikaraṇam**

ānandādayaḥ pradhānasya [Vs. 3.3.11]

**7. priya-śirastvādy-aprāpy-dhikaraṇam**

priya-śirastvādy-aprāpitir upacayāpacayau hi bhede [Vs. 3.3.12]

itare tv artha-sāmānyāt [Vs. 3.3.13]

ādhyānāya prayojanābhāvāt [Vs. 3.3.14]

ātma-śabdāc cca [Vs. 3.3.15]

ātma-gṛhītir itaravad uttarād [Vs 3.3.16]

anvayād iti cet, syād avadhāraṇāt [Vs. 3.3.17]

**8. apūrvādhikaraṇam**

kāryākhyānād apūrvam [Vs. 3.3.18]

**9. samānādhikaraṇam**

samāna evaṁ cābhedāt [Vs. 3.3.19]

sambandhād evam anyatrāpi [Vs. 3.3.20]

na vā viśeṣāt [Vs. 3.3.21]

darśayati ca [Vs. 3.3.22]

sambhṛti-dyu-vyâpty api cātaḥ [Vs. 3.3.23]

puruṣa-vidyāyām iva cetareṣām anāmnāt [Vs. 3.3.24][[1]](#footnote-2)

**10. vedhādy-dhikaraṇam**

vedhādy-artha-bhedāt [Vs. 3.3.25]

**11. hāny-adhikaraṇam**

hānau tūpāyana-śabda-śeṣatvāt, kuśā-cchandaḥ-stuty-upagānavat tad uktam [Vs. 3.3.26]

sāmparāye tartavyābhāvāt tathā hy anye [Vs. 3.3.27]

**12. ubhayāvirodhādhikaraṇam**

chandata ubhayāvirodhāt [Vs. 3.3.28]

gater arthavattvam ubhayathānyathā hi virodhaḥ [Vs. 3.3.29]

**13. upapannādhikaraṇam**

upapannas tal-lakṣaṇārthopalabdher lokavat [Vs. 3.3.30]

**14. aniyamādhikaraṇam**

aniyamaḥ sarveṣām avirodhaḥ śabdānumānābhyām [Vs. 3.3.31][[2]](#footnote-3)

yāvad-adhikāram avasthitir ādhikārikāṇām [Vs. 3.3.32]

**15. akṣarādhikaraṇam**

akṣara-dhiyāṁ tv avarodhaḥ sāmānya-tad-bhāvābhyām aupasadavat, tad uktam [Vs. 3.3.33]

iyad āmananāt [Vs. 3.3.34]

**16. antarādhikaraṇam**

antarā bhūta-grāmavat svātmanaḥ [Vs. 3.3.35]

anyathā bhedānupapattir iti cen, nopadeśāntaravat [Vs. 3.3.36]

vyatihāro viśiṁṣanti hītaravat [Vs. 3.3.37]

**17. satyādy-dhikaraṇam**

saiva hi satyādayaḥ [Vs. 3.3.38]

**18. kāmādy-adhikaraṇam**

kāmādītaratra tatra cāyatanādibhyaḥ [Vs. 3.3.39]

ādarād alopaḥ [Vs. 3.3.40]

upasthite’tas tad-vacanāt [Vs. 3.3.41]

**19. tan-nirdhāraṇāniyamādhikaraṇam**

tan-nirdhāraṇāniyamas tad-dṛṣṭeḥ pṛthag hy apratibandhaḥ phalam [Vs. 3.3.42]

**20. pradānādhikaraṇam**

pradānavad eva tad uktam [Vs. 3.3.43]

**21. liṅga-bhūyastvādhikaraṇam**

liṅga-bhūyastvāt tad dhi balīyas tad api [Vs. 3.3.44]

**22. pūrva-vikalpādhikaraṇam**

pūrva-vikalpaḥ prakaraṇāt syāt kriyā mānasavat [Vs. 3.3.45]

atideśāc ca [Vs. 3.3.46]

**23. vidyādhikaraṇam**

vidyaiva tu tan-nirdhāraṇāt [Vs. 3.3.47]

darśanāc ca [Vs. 3.3.48]

śruty-ādi-balīyastvāc ca na bādhaḥ [Vs. 3.3.49]

**24. anubandhādhikaraṇam**

anubandhādibhyaḥ [Vs. 3.3.50]

**25. prajñāntarādhikaraṇam**

prajñāntara-pṛthaktvavad dṛṣṭaś ca tad uktam [Vs 3.3.51]

na, sāmānyād apy upalabdher mṛtyuvan nahi lokāpattiḥ [Vs. 3.3.52]

**26. tādvidhyādhikaraṇam**

pareṇa ca śabdasya tādvidhyaṁ bhūyastvāt tv anubandhaḥ [Vs. 3.3.53]

**27. śarīre bhāvādhikaraṇam**

eka ātmanaḥ śarīre bhāvāt [Vs. 3.3.54]

**28. tad-bhāva-bhāvitvādhikaraṇam**

vyatirekas tad-bhāva-bhāvitvān, na tūpalabdhivat [Vs. 3.3.55]

aṅgāvabaddhās tu na śākhāsu hi prativedam [Vs. 3.3.56]

mantrādivad vāvirodhaḥ [Vs. 3.3.57]

**29. bhūma-jyāyastvādhikaraṇam**

bhūmnaḥ kratuvaj jyāyastvam, tathā hi darśayati [Vs. 3.3.58]

**30. śabdādi-bhedādhikaraṇam**

nānā-śabdādi-bhedāt [Vs. 3.3.59]

vikalpo’viśiṣṭa-phalatvāt [Vs. 3.3.60]

**31. kāmyādhikaraṇam**

kāmyas tu yathā-kāmaṁ samucchīyeran na vā pūrva-hetv-abhāvāt [Vs. 3.3.61]

**32. yathāśraya-bhāvādhikaraṇam**

aṅgeṣu yathāśraya-bhāvaḥ [Vs. 3.3.62]

śiṣṭeś ca [Vs. 3.3.63]

samāhārāt [Vs. 3.3.64]

guṇa-sādhāraṇya-śruteś ca [Vs. 3.3.65]

na vā tat-sahabhāvāśruteḥ [Vs. 3.3.66]

darśanāc ca [Vs. 3.3.67]

## caturthaḥ pādaḥ

puruṣārtho’taḥ śabdād iti bādarāyaṇaḥ [Vs. 3.4.1]

śeṣatvāt puruṣārtha-vādo yathānyeṣv iti jaiminiḥ [Vs. 3.4.2]

ācāra-darśanāt [Vs. 3.4.3]

tac-chruteḥ [Vs. 3.4.4]

samānvārambhaṇāt [Vs. 3.4.5]

tadvato vidhānāt [Vs. 3.4.6]

niyamāt [Vs. 3.4.7]

adhikopadeśāt tu bādarāyaṇasyaivaa tad-darśanāt [Vs. 3.4.8]

tulyaṁ tu darśanam [Vs. 3.4.9]

asārvatrikī [Vs. 3.4.10]

vibhāgaḥ śatavat [Vs. 3.4.11]

adhyayana-mātrataḥ [Vs. 3.4.12]

nāviśeṣāt [Vs. 3.4.13]

stutaye’numatir vā [Vs. 3.4.14]

**2. kāma-kārādhikaraṇam**

kāma-kāreṇa caike [Vs. 3.4.15]

upamardaṁ ca [Vs. 3.4.16]

ūrdhva-retaḥsu ca śabde hi [Vs. 3.4.17]

parāmarśaṁ jaiminir acodanāc copavadati hi [Vs. 3.4.18]

anuṣṭheyaṁ bādarāyaṇaḥ sāmya-śruteḥ [Vs. 3.4.19]

vidhir vā dhāraṇavat [Vs. 3.4.20]

stuti-mātram upādānād iti cet, nāpūrvatvāt [Vs. 3.4.21]

bhāva-śabdāc ca [Vs. 3.4.22]

**3. pāriplavādhikaraṇam**

pāriplavārtho iti cen, na, viśeṣitatvāt [Vs. 3.4.23]

tathā caika-vākyopabandhāt [Vs. 3.4.24]

**4. kāma-kārādhikaraṇam**

ataeva cāgnīndhanādy-anapekṣā [Vs. 3.4.25]

**5. sarvāpekṣādhikaraṇam**

sarvāpekṣā ca yajñādi-śruter aśvavat [Vs. 3.4.26]

śama-damādy-upetaḥ syāt tathāpi tu tad-vidhes tad-aṅgatayā teṣām avaśyānuṣṭheyatvāt [Vs. 3.4.27][[3]](#footnote-4)

**6. sarvānnānumaty-adhikaraṇam**

sarvānnānumatiś ca prāṇātyaye tad-darśanāt [Vs 3.4.28]

abādhāc ca [Vs 3.4.29]

api smaryate [Vs 3.4.30]

śabdaś cāto’kāma-kāre [Vs 3.4.31]

**7. vihitatvādhikaraṇam**

vihitatvāc cāśrama-karmāpi [Vs 3.4.32]

sahakāritvena [Vs 3.4.33]

**8. sarvathādhikaraṇam**

sarvathāpi ta evābhaya-liṅgāt [Vs 3.4.34]

anabhibhavaṁ ca darśayati [Vs 3.4.35]

**9. vidhurādhikaraṇam**

antarā cāpi tad-dṛṣṭeḥ [Vs 3.4.36]

api smaryate [Vs 3.4.37]

viśeṣānugrahaś ca [Vs 3.4.38]

**10. itarādhikaraṇam**

atas tv itaraj-jyāyo liṅgāc ca [Vs 3.4.39]

tad-bhūtasya tu nātad-bhāvo jaiminer api niyamāt tad-rūpābhāvebhyaḥ [Vs 3.4.40]

na cādhikārikam api patanānumānāt tad-ayogāt [Vs 3.4.41]

upapūrvam api tv eke bhāvam aśanavat tad uktam [Vs 3.4.42]

bahis tūbhayathāpi smṛter ācārāc ca [Vs 3.4.43]

**11. svāmy-adhikaraṇam**

svāminaḥ phala-śruter ity ātreyaḥ [Vs 3.4.44]

ārtvijyam ity auḍulomis tasmai hi parikrīyate [Vs 3.4.45]

śruteś ca [Vs. 3.4.46]

**12. sahakāryantara-vidhy-adhikaraṇam**

sahakāryantara-vidhiḥ pakṣeṇa tṛtīyaṁ tadvato vidhyādivat [Vs 3.4.47]

**13. kṛtsna-bhāvādhikaraṇam**

kṛtsna-bhāvāt tu gṛhiṇopasaṁhāraḥ [Vs 3.4.48]

maunavad itareṣām apy upadeśāt [Vs 3.4.49]

**14. anāviṣkārādhikaraṇam**

anāviṣkurvann anvayāt [Vs 3.4.50]

**15. aihikādhikaraṇam**

aihikam aprastuta-pratibandhe tad-darśanāt [Vs. 3.4.51]

**16. mukti-phalādhikaraṇam**

evaṁ mukti-phalāniyamas tad-avasthāvadhṛteḥ [Vs 3.4.52]

# caturtho’dhyāyaḥ

## prathamaḥ pādaḥ

**1. āvṛtty-adhikaraṇam**

āvṛttir asakṛd upadeśāt [Vs 4.1.1]

liṅgāc ca [Vs 4.1.2]

**2. ātmatvopāsanādhikaraṇam**

ātmeti tūpagacchanti grāhayanti ca [Vs 4.1.3]

**3. pratīkādhikaraṇam**

na pratīke na hi saḥ [Vs 4.1.4]

**4. brahma-dṛṣṭy-adhikaraṇam**

brahma-dṛṣṭir utkarṣāt [Vs 4.1.5]

**5. ādityādimaty-dhikaraṇam**

ādityādimatayaś cāṅga upapatteḥ [Vs 4.1.6]

**6. āsīnādhikaraṇam**

āsīnaḥ sambhavāt [Vs 4.1.7]

dhyānāc ca [Vs 4.1.8]

acalatvaṁ cāpekṣya [Vs 4.1.9]

smaranti ca [Vs. 4.1.10]

yatraikāgrato tatrāviśeṣāt [Vs 4.1.11]

**7. āpramāṇādhikaraṇam**

ā pramāṇāt tatrāpi hi dṛṣṭam [Vs 4.1.12]

**8. tad-adhigamādhikaraṇam**

tad-adhigama uttara-pūrvārdhayor aśleṣa-vināśau tad-vyapadeśāt [Vs 4.1.13]

**9. itarādhikaraṇam**

itarasyāpy evam asaṁśleṣaḥ pāte tu [4.1.14]

**10. anārabdha-kāryādhikaraṇam**

anārabdha-kārya eva tu pūrve tad-avadheḥ [Vs. 4.1.15]

**11. agnihotrādy-adhikaraṇam**

agnihotrādi tu tat-kāryāyaiva tad-darśanāt [Vs 4.1.16]

ato’nyāpi hy ekeṣām ubhayoḥ [Vs 4.1.17]

yad eva vidyayeti hi [Vs 4.1.18]

**12. itara-kṣapaṇādhikaraṇam**

bhogena tv itare kṣapayitvā sampadyate [Vs. 4.1.19]

# dvitīyaḥ pādaḥ

**1. vāg-adhikaraṇam**

vāṅ-manasi darśanāc chabdāc ca [Vs 4.2.1]

ataeva sarvāṇy anu [Vs 4.2.2]

**2. mano’dhikaraṇam**

tan-manaḥ-prāṇa uttarāt [Vs 4.2.3]

**3. adhyakṣādhikaraṇam**

so’dhyakṣe tad-upagamādibhyaḥ [Vs 4.2.4]

**4. bhūtādhikaraṇam**

bhūteṣu tac-chruteḥ [Vs 4.2.5]

naikasmin darśayato hi [Vs 4.2.6]

**5. āsṛty-upakramādhikaraṇam**

samānā cāsṛty-upakramād amṛtatvaṁ cānupoṣya [Vs 4.2.7]

tad ā-pīteḥ saṁsāra-vyapadeśāt [Vs 4.2.8]

sūkṣma-pramāṇataś ca tathopalabdheḥ [Vs 4.2.9]

nopamārdenātaḥ [Vs 4.2.10]

asyaiva copapatter uṣmā [Vs 4.2.11]

pratiṣedhād iti cen, na, śārīrāt [Vs 4.2.12]

spaṣṭo hy ekeṣām [Vs 4.2.13]

smaryate ca [Vs. 4.2.14]

**6. para-sampatty-adhikaraṇam**

tāni pare tathā hy āha [Vs 4.2.15]

**7. avibhāgādhikaraṇam**

avibhāgo vacanāt [Vs 4.2.16]

**8. tadoko’dhikaraṇam**

tad-oko’gra-jvalanaṁ tat-prakāśita-dvāro vidyā-sāmarthyāt tac-cheṣa-gaty-anusmṛti-yogāc ca hārdānugṛhītaḥ śatādhikayā [Vs 4.2.17]

**9. raśmy-anusārādhikaraṇam**

raśmy-anusārī [Vs 4.2.18]

**10. niśādhikaraṇam**

niśi neti cen, na, sambandhasya yāvad-deha-bhāvitvād darśayati ca [Vs 4.2.19]

**11. dakṣiṇāyanādhikaraṇam**

ataś cāyane’pi dakṣiṇe [Vs 4.2.20]

yoginaḥ prati smaryate smārte caite [Vs 4.2.21]

# tṛtīyaḥ pādaḥ

**1. arcir-ādy-adhikaraṇam**

arcir-ādinā tat prathiteḥ [Vs 4.3.1]

**2. vāyv-adhikaraṇam**

vāyum abdād aviśeṣa-viśeṣābhyām [Vs 4.3.2]

**3. taḍito’dhikaraṇam (varuṇādhikaraṇam)**

taḍito’dhi varuṇaḥ sambandhāt [Vs 4.3.3]

**4. ātivāhikādhikaraṇam**

ātivāhikās tal-liṅgāt [Vs 4.3.4]

ubhaya-vyāmohāt tat-siddheḥ [Vs 4.3.5]

**5. vaidyutādhikaraṇam**

vaidyutenaiva tatas tac-chruteḥ [Vs 4.3.6]

**6. kāryādhikaraṇam**

kāryaṁ bādarir asya gaty-upapatteḥ [Vs 4.3.7]

viśeṣitatvāc ca [Vs 4.3.8]

sāmīpyāt tu tad-vyadeśaḥ [Vs 4.3.9]

**7. kāryātyayādhikaraṇam**

kāryātyaye tad-adhyakṣeṇa sahātaḥ param abhidhānāt [Vs 4.3.10]

smṛteś ca [Vs 4.3.11]

paraṁ jaiminir mukhyatvāt [Vs 4.3.12]

darśanāc ca [Vs. 4.3.13]

na ca kārye pratyabhisandhiḥ [Vs 4.3.14]

**8. apratīkālambanādhikaraṇam**

apratīkālambanān nayatīti bādarāyaṇa ubhayathādoṣāt tat-kratuś ca [Vs 4.3.15][[4]](#footnote-5)

**9. viśeṣādhikaraṇam**

viśeṣaṁ ca darśayati [Vs 4.3.16]

# caturthaḥ pādaḥ

**1. sampadyāvirbhāvādhikaraṇam**

sampadyāvirbhāvaḥ svena śabdāt [Vs 4.4.1]

**2. muktādhikaraṇam**

muktaḥ pratijñānāt [Vs 4.4.2]

**3. ātmādhikaraṇam**

ātmā prakaraṇāt [Vs 4.4.3]

**4. avibhāgādhikaraṇam**

avibhāgena dṛṣṭatvāt [Vs 4.4.4]

**5. brāhmādhikaraṇam**

brāhmeṇa jaiminir upanyāsādibhyaḥ [Vs 4.4.5]

citi tan-mātreṇa tad-ātmakatvād ity auḍulomiḥ [Vs 4.4.6]

evam apy upanyāsāt pūrva-bhāvād avirodhaṁ bādarāyaṇaḥ [Vs 4.4.7]

**6. saṅkalpādhikaraṇam**

saṅkalpād eva tac chruteḥ [Vs 4.4.8]

**7. ananyādhipaty-adhikaraṇam**

ataeva cānanyādhipattiḥ [Vs 4.4.9]

abhāve badarir āha hy evam [Vs 4.4.10]

bhāvaṁ jaiminir vikalpāmananāt [Vs 4.4.11]

dvādaśāhavad ubhaya-vidhaṁ bādarāyaṇo’taḥ [Vs 4.4.12]

**8. tanv-abhāvādhikaraṇam**

tanv-abhāve sandhyavad upapatteḥ [Vs 4.4.13]

bhāve jāgradvat [Vs 4.4.14]

**9. pradīpādhikaraṇam**

pradīpavad āveśas tathā hi darśayati [Vs 4.4.15]

svāpyaya-sampatyor anyatarāpekṣyam āviṣkṛtaṁ hi [Vs 4.4.16]

**10. jagad-vyāpāra-varjādhikaraṇam**

jagad-vyāpāra-varjaṁ prakaraṇād asannihitatvāt [Vs. 4.4.17]

pratyakṣopadeśād iti cen, na, adhikārika-maṇḍalasyokteḥ [Vs 4.4.18]

vikārāvarti ca tathā hi sthitim āha [Vs 4.4.19]

darśayataś caivaṁ pratyakṣānumāne [Vs. 4.4.20]

bhoga-mātra-sāmya-liṅgāc ca [Vs 4.4.21]

**11. anāvṛtty-adhikaraṇam**

anāvṛttiḥ śabdāt anāvṛttiḥ śabdāt [Vs. 4.4.22]

1. Ramanuja reads *puruṣa-vidyāyām api cetareṣām anāmnāt |* [↑](#footnote-ref-2)
2. Baladeva reads *aniyamaḥ sarveṣām avirodhāc chabdānumānābhyām |* [↑](#footnote-ref-3)
3. This is the reading of Shankara, Madhva and Vallabha. Baladeva adds *tu* after *upetaḥ.* Ramanuja has *api* after *teṣām.* [↑](#footnote-ref-4)
4. This reading is found in Shankara and Vallabha. Ramanuja, Madhva and Baladeva read *apratīkālambanān nayatīti bādarāyaṇa ubhayadhā ca doṣāt tat-kratuś ca* . [↑](#footnote-ref-5)